Muškátovník voňavý

Muškátovník voňavý () je vždyzelený rozložitý strom dorastajúci do výšky 912 m, ktorý sa pestuje najmä v oblasti súostrovia Moluky v Bandskom mori v Indonézii. Z tejto oblasti aj pochádza, presnejšie z ostrovov Banda. Je dôležitý pre produkciu korenín muškátový orech a muškátový kvet. Vo veľkej miere sa pestuje aj v ďalších tropických oblastiach vrátane Kuang-tung a Jün-nan v Číne, na Taiwane, v Indonézii, Malajzii, Grenade a Trinidade v Karibiku, v Kérale v Indii, na Srí Lanke a v Južnej Amerike.
V oblasti prirodzeného výskytu volajú muškátovník voňavý aj "banda nutmeg", pretože plod viacerých druhov muškátovníkov je označovaných ako "nutmeg" ("nutmeg" je pomenovanie muškátového orieška v anglickom jazyku, ktoré sa používa pre pomenovanie tejto koreniny, ale aj stromu).
Popis.
Muškátovník voňavý je vždyzelený strom z čeľade muškátovníkovité (lat. "Myristicaceae"), ktorý dorastá zvyčajne do výšky 912 metrov. Listy (515 cm × 27 cm) sú jednoduché s celistvým okrajom, dvojradové a striedavo usporiadané na vetvách. Čepele listov môžu byť husto ochlpené alebo úplne holé.
Muškátovník voňavý je zvyčajne dvojdomý strom, s výnimkou niekoľkých jednodomých odrôd. Kvety sú drobné a nenápadné, zvonovité, svetložlté a trochu voskové a mäsité, zložené z troch okvetných lístkov. Samčie kvety sú veľké asi 57 mm, majú 260 peľníc, ktoré sú v rôznej miere zrastené do stredového „stĺpu“. Samičie kvety sú trošku väčšie, asi do 10 mm. Samčie kvety rastú v súkvetiach po 110 kusov, samičie kvety rastú v súkvetiach po 13 kusoch.
Kôra je hnedočervená, jemná a hladká a odlupuje sa v tenkých vrstvách, alebo veľkých plátoch.
Samičie stromy plodia hladké, žlté, dužinaté, visiace vajcovité plody, ryhované pozdĺžnou brázdou. Dužina má hrúbku asi 1,2 cm, je mäsitá, žltkasto-biela, pri dozrievaní praská pozdĺž brázdy na dve rovnaké polovice a semeno z nej pri dozretí ľahko vypadáva. Plod obsahuje z pravidla jediné semeno dlhé asi 3 cm, ktoré je široko vajcovité a pokryté mieškom (lat. "arillus", v niektorých jazykoch sa mu hovorí aj "macis", alebo "mace") výraznej červenej farby. Semeno má tmavohnedú farbu. Miešok po uschnutí stráca farbu a z výraznej červenej prechádza k žltším odtieňom. Plody dozrievajú asi 78 mesiacov od oplodnenia kvetu.
Taxonómia.
Muškátovník voňavý dostal binomické meno "Myristica fragrans" od holandského botanika Maartyna Houttuyna v roku 1774. Predtým ho opísal okrem iného Georg Eberhard Rumphius. Špecifický epiteton "fragrans" znamená „voňavý“.
Použitie.
Dužina plodu.
Dužina plodu je jedlá, používa sa na prípravu sladkých jedál, nápojov, džemov a dezertov.
Semeno a miešok.
Semeno muškátovníka voňavého sa používa ako korenie muškátový orech a miešok sa po vysušení používa ako korenie pod názvom muškátový kvet.
Použitie v liečiteľstve.
Muškátovník voňavý našiel svoje použitie aj v Ajurvéde, v ktorej ho poznajú pod názvom "jaifal" alebo "Jaiphala". Staroveké klasické ajurvédske texty ako "Bhojankutuhalam" spomínajú, že muškátový oriešok má sťahujúcu chuť, lieči choroby hrdla, stimuluje "tráviaci oheň - jathara agni", lieči krvácanie pri úplavici, má afrodiziakálny charakter a je ľahko stráviteľný. Konzumácia muškátového orieška s mliekom navodzuje spánok a zlepšuje plodnosť u mužov. Muškátový oriešok sa väčšinou používa ako liek na Blízkom východe a v Ázii.
Iné použitie.
Zo semena sa vyrába aj lisovaný olej. Esenciálny olej sa taktiež vyrába aj z listov a plodov muškátovníka. Používa sa v aromaterapii, v liečiteľstve a v parfumérii, vykazuje insekticídne vlastnosti. Esenciálny olej získaný zo semien muškátového orieška obsahuje hustý tuk, nazývaný „muškátové maslo“, ktorý sa používa na výrobu sviečok, mydiel, dentálnych produktov a vlasových vôd.
Toxicita.
Muškátový oriešok obsahuje látku myristicín, ktorá pri požití môže spôsobiť halucinácie. Otrava myristicínom môže viesť k mnohým zdravotným problémom, ktoré súvisia s problémami s mozgom. Tieto príznaky sa zvyčajne vyskytujú 3 až 6 hodín po požití myristicínu alebo potravín, ktoré ho obsahujú, a účinky môžu pretrvávať až 72 hodín. Intoxikácia sa môže dostaviť aj po kontakte s kožou, alebo prostredníctvom očí. V prípade intoxikácie sa na liečbu používa hlavne dekontaminácia, čerstvý vzduch, tekutiny podávané intravenózne a podporná starostlivosť. Intoxikácia hlavne pri dlhodobom užívaní môže viesť k poškodeniu vnútorných orgánov a kardiovaskulárneho systému. Minimálna dávka muškátového orieška, ktorá môže spôsobiť psychogénny účinok, je 5 g (mletý muškátový oriešok) s obsahom 1 až 2 mg myristicínu a táto dávka sa považuje za „toxickú dávku“. Vyššie dávky môžu spôsobiť dokonca aj smrť.